
A V I Z

asupra propunerii legislative pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap 

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, asupra propunerii legislative pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap (Pl.x 655/2009), Camera Deputaţilor fiind Cameră decizională.

La Senat, Comisia pentru muncă, familie şi protecţie socială a adoptat un raport cu amendamente,  care în plenul Senatului din 2 noiembrie 2009 nu a întrunit numărul de voturi necesar pentru lege organică.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată  mai sus, în şedinţa din 3 februarie  2010.


Membrii Comisiei  au examinat propunerea legislativă, expunerea de motive,  avizul favorabil  al Consiliului Legislativ nr.587/2.06.2009,  precum şi punctul de vedere negativ al Guvernului.

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a propunerii legislative cu amendamentele din anexă.

       ANEXA

AMENDAMENTE ADMISE

la

propunerea legislativă pentru modificarea Legii nr.448/2006 privind protecţia şi promovarea drepturilor persoanelor cu handicap (Pl x 655/2009) 
Autor: Comisia pentru egalitatea de şanse pentru femei şi bărbaţi

	Nr.
crt.
	Text propunere legislativă
	Amendamente


	Motivare 

	1.
	Alineatul (1) al articolului 2 va avea următorul cuprins:

Art.2. - (1) Persoanele cu handicap, in înţelesul prezentei legi, sunt acele persoane cărora mediul social, neadaptat deficienţelor lor fizice, senzoriale, psihice, mentale şi/sau asociate, le împiedică total sau parţial sau le limitează accesul cu şanse egale la viaţa societăţii, necesitând măsuri de protecţie în sprijinul integrării şi incluziunii sociale."


	Alineatul (1) al articolului 2 va avea următorul cuprins:

1. „Art.2. - (1) Persoanele cu handicap, în înţelesul prezentei legi, sunt acele persoane cărora le este limitată îndeplinirea unor roluri sociale şi profesionale datorită neadaptării mediului social şi a incapacităţii temporare sau permanente determinate de o dizabilitate fizică, psihică, senzorială, necesitând măsuri de protecţie în sprijinul integrării şi incluziunii sociale."

	Contrazice  definiţia din Strategia naţională pentru protecţia , integrarea şi incluziunea socială a persoanelor cu handicap în perioada 2006-2013, aprobată prin HG nr. 1175/2005.

Definiţia din propunerea legislativă este cea din  Strategie, datorită faptului că aceasta reprezintă modelul european de abordare socială a persoanei cu handicap. Se realizează astfel unitate de concordanţă între cele două acte normative. 

Strategia a fost elaborată în conformitate cu politicile naţionale, cu rezoluţiile şi recomandările forurilor sau ale organismelor internaţionale la care România este parte semnatară ori pe care România le agreează.

	2.
	Alineatul (1) al articolul 7 va avea următorul cuprins:

„Art.7. - (1) Promovarea şi respectarea drepturilor persoanelor cu handicap revin, în principal, familiei sau reprezentantului legal al persoanei cu handicap, autorităţilor administraţiei publice locale unde îşi are domiciliul sau reşedinţa persoana cu handicap şi, în subsidiar, respectiv complementar, autorităţilor administraţiei publice centrale şi societăţii civile."


	Alineatul (1) al articolul 7 va avea următorul cuprins:

2. „Art.7. - (1) Promovarea şi respectarea drepturilor persoanelor cu handicap revin, în principal, autorităţilor publice locale unde îşi are domiciliul sau reşedinţa persoana cu handicap, familiei sau reprezentantului legal al persoanei cu handicap, şi, în subsidiar, respectiv complementar, autorităţilor administraţiei publice centrale şi societăţii civile."

	Se încalcă principiul subsidiarităţii, principiu statuat în Strategia naţională,  potrivit căruia comunitatea locală sau asociativă şi, complementar acestora, statul intervin în situaţia în care familia sau persoana cu handicap nu-şi poate asigura integral nevoile sociale.
Se realizează astfel unitate de concordanţă între cele două acte normative.

	3.
	3.
La articolul 11   alineatul (1),   literele a) şi b) vor avea următorul
cuprins:

,,a) dispozitive medicale gratuite în ambulatoriu, precum: dispozitive de protezare în domeniul ORL, dispozitive pentru protezare stomii, dispozitive pentru incontinenţă urinară, proteze pentru membrul inferior, proteze pentru membrul superior, dispozitive de mers/deplasare, orteze, încălţăminte ortopedică, dispozitive pentru handicap vizual, implanturi cardiace, materiale igienico-sanitare pentru persoanele cu incontinenţă urinară, conform Contractului-cadru privind condiţiile acordării asistenţei medicale în cadrul sistemului de asigurări sociale de sănătate şi normelor de aplicare ale acestuia;
b) servicii gratuite de cazare şi masă şi pentru însoţitorul copilului cu handicap grav sau accentuat ori al adultului cu handicap grav sau accentuat în unităţile sanitare cu paturi, sanatorii şi staţiuni balneare, la recomandarea medicului de familie ori a medicului specialist, asigurate de la Fondul naţional unic de asigurări sociale de sănătate, conform Contractului - cadru privind condiţiile acordării asistenţei medicale în cadrul sistemului de asigurări sociale de sănătate şi normelor de aplicare ale acestuia;"

	La articolul 11   alineatul (1),   literele a) şi b) vor avea următorul
cuprins:
a) dispozitive medicale gratuite în ambulatoriu, precum: dispozitive de protezare în domeniul ORL, dispozitive pentru protezare stomii,  tuburi pentru biorespiraţie  pentru bolnavii cu afecţiuni respiratorii sau pulmonare grave .  dispozitive pentru incontinenţă urinară, proteze pentru membrul inferior, proteze pentru membrul superior, dispozitive de mers/deplasare, orteze, încălţăminte ortopedică, dispozitive pentru handicap vizual, implant de cristalin. implanturi cardiace, materiale igienico-sanitare pentru persoanele cu incontinenţă urinară, conform Contractului-cadru privind condiţiile acordării asistenţei medicale în cadrul sistemului de asigurări sociale de sănătate şi normelor de aplicare ale acestuia;

b) servicii gratuite de cazare şi masă şi pentru însoţitorul copilului cu handicap grav sau accentuat ori al adultului cu handicap grav sau accentuat în unităţile sanitare cu paturi, sanatorii şi staţiuni balneare, la recomandarea medicului de familie ori a medicului specialist, asigurate de la Fondul naţional unic de asigurări sociale de sănătate, conform Contractului - cadru privind condiţiile acordării asistenţei medicale în cadrul sistemului de asigurări sociale de sănătate şi normelor de aplicare ale acestuia;"


	Sunt solicitări pertinente din partea persoanelor cu dizabilitate. Contractul cadru CNAS se modifică raportat la textul legii.


	4.
	4. Alineatul (4) al articolului 12 va avea următorul cuprins:

"(4) De drepturile prevăzute la alin. (1), lit.a)-g) şi la alin. (2) nu pot beneficia persoanele care au în acelaşi timp şi calitatea de asistent personal pentru acelaşi copil sau care primesc indemnizaţia prevăzută la art.42 alin (4);

	4. Alineatul (4) al articolului 12  se elimină. 


	Text identic cu legea de bază.



	5.
	5.
La articolul 12, după alineatul (4) se introduce un alineat nou, alin.
41, cu următorul cuprins:
„(4)1 Prin excepţie de la prevederile alin.(4), beneficiază de drepturile prevăzute la alin. (1) lit a) - g) si alin.(2) persoana care are in ingrijire, supraveghere si intretinere un copil cu handicap care provine din familie monoparentala."


	5.
La articolul 12, după alineatul (4) se introduce un alineat nou, alin.
41, cu următorul cuprins:
„(4)1 Prin excepţie de la prevederile alin.(4), beneficiază de drepturile prevăzute la alin. (1) lit a) - g) si alin.(2) persoana care provine din familie monoparentală şi care are copil cu handicap în îngrijire, supraveghere şi întreţinere.
	În situaţia familiilor monoparentale, care întreţin un copil cu handicap,  părintele nu se poate bucura de drepturile 

prevăzute la alin. (1) lit. a)-g) şi la alin. (2), 

ceea ce constituie discriminare.



	6.
	6.Alineatul (9) al articolul 16 va avea următorul cuprins:

„ (9) Valoarea reducerii prevăzute la alineatele (7) şi (8) se asigură din bugetul instituţiilor de învăţământ publice sau private."

	6.La articolul 16, alineatul (9)  va avea următorul cuprins:

(9) Valoarea gratuităţii prevăzută la alin. (7)  şi valoarea reducerii prevăzută la  alin. (8) se asigură din bugetul instituţiilor de învăţământ publice sau private."

	În practică se acordă această facilitate dar era nevoie de explicitare în text.



	7
	Art. 23. - (1) Persoanele cu handicap grav şi accentuat beneficiază de gratuitate pe toate liniile la transportul urban cu mijloace de transport în comun de suprafaţă şi cu metroul. 
   (2) Beneficiază de prevederile alin. (1) şi următoarele persoane: 
   a) însoţitorii persoanelor cu handicap grav, în prezenţa acestora; 
   b) însoţitorii copiilor cu handicap accentuat, în prezenţa acestora; 
   c) însoţitorii adulţilor cu handicap auditiv şi mintal accentuat, în prezenţa acestora, pe baza anchetei sociale realizate de către asistentul social din cadrul compartimentului specializat al primăriei în a cărei rază teritorială îşi are domiciliul sau reşedinţa persoana cu handicap; 
   d) asistenţii personali ai persoanelor cu handicap grav; 
   e) asistenţii personali profesionişti ai persoanelor cu handicap grav sau accentuat. 
   (3) Legitimaţia pentru transportul urban cu mijloace de transport în comun de suprafaţă este valabilă pe întregul teritoriu al ţării, fiind recunoscută de toate regiile de transport local, şi este eliberată de direcţiile generale de asistenţă socială şi protecţia copilului judeţene, respectiv locale ale sectoarelor municipiului Bucureşti, costurile fiind suportate din bugetele judeţelor, respectiv ale sectoarelor municipiului Bucureşti. 
   (4) Sumele aferente dreptului prevăzut la alin. (1) şi (2) se asigură din bugetele locale. 
   (5) Modalitatea de acordare a gratuităţii şi cuantumul acesteia se stabilesc prin hotărâre a consiliilor locale. 

	
	

	8
	Art. 24. - (1) Persoanele cu handicap grav beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial, pentru 12 călătorii dus-întors pe an calendaristic. 
   (2) Beneficiază de prevederile alin. (1) şi următoarele persoane: 
   a) însoţitorii persoanelor cu handicap grav, numai în prezenţa acestora; 
   b) asistenţii personali ai persoanelor cu handicap grav. 
   (3) Persoanele cu handicap accentuat beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial, pentru 6 călătorii dus-întors pe an calendaristic. 
   (4) Beneficiază de prevederile alin. (3) şi însoţitorii copiilor cu handicap accentuat, numai în prezenţa acestora. 
   (5) Persoanele cu afecţiuni renale care necesită hemodializă în alte localităţi decât cele de domiciliu beneficiază de gratuitatea transportului interurban, la alegere, cu orice tip de tren, în limita costului unui bilet la tren accelerat clasa a II-a, cu autobuzele sau cu navele pentru transport fluvial şi peste numărul de călătorii prevăzut, în funcţie de recomandarea centrului de dializă. 
   (6) Beneficiază de prevederile alin. (5) şi asistenţii personali sau însoţitorii persoanelor cu handicap care necesită hemodializă. 
   (7) Sumele aferente drepturilor prevăzute la alin. (1)-(6) se asigură din bugetul de stat prin bugetul Autorităţii Naţionale pentru Persoanele cu Handicap. 
   (8) Modalitatea de acordare a drepturilor prevăzute la alin. (1)-(6) se stabileşte prin hotărâre a Guvernului*). 
    ___________ 
   *) A se vedea Hotărârea Guvernului nr. 680/2007 pentru aprobarea Normelor metodologice privind modalitatea de acordare a drepturilor la transport interurban gratuit persoanelor cu handicap, publicată în Monitorul Oficial al României, Partea I, nr. 487 din 20 iulie 2007. 

	
	

	9
	11. Alineatul (1) al articolul 27 va avea următorul cuprins:

„ (1) Persoanele adulte cu handicap grav sau accentuat pot beneficia de credit a cărui dobândă se suportă din bugetul de stat, prin transferuri de la bugetul Autorităţii Naţionale pentru Persoanele cu Handicap la bugetele direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în baza unui contract privind angajamentul de plată a dobânzii pentru achiziţionarea unui singur autoturism şi pentru adaptarea unei locuinţe conform nevoilor individuale de acces, cu condiţia plăţii la scadenţă a ratelor creditului dar şi cu condiţia ca valoarea creditului să nu depăşească 10.000 euro, iar returnarea creditului să nu depăşească 5 ani."

	11.Alineatul (1) al articolul 27 se elimină.
Rămâne forma legii 448/2006 aşa cum a fost modificată prin  Legea nr. 207 din iunie 2009.


	Rămâne forma legii 448/2006 aşa cum a fost modificată prin  Legea nr. 207 din iunie 2009 fiind mult mai avantajoasă.



	10
	Art. 37. - (1) Pe perioada îngrijirii şi protecţiei persoanei cu handicap grav, pe baza contractului individual de muncă, asistentul personal are următoarele drepturi: 
   a) salariu de bază stabilit potrivit dispoziţiilor legale privind salarizarea asistentului social cu studii medii din unităţile de asistenţă socială din sectorul bugetar, altele decât cele cu paturi, precum şi spor de vechime şi alte sporuri aferente acordate în condiţiile legii; 
   b) program de lucru care să nu depăşească în medie 8 ore pe zi şi 40 de ore pe săptămână; 
   c) concediu anual de odihnă, potrivit dispoziţiilor legale aplicabile personalului încadrat în instituţii publice; 
   d) transport urban gratuit, în condiţiile prevăzute la art. 23; 
   e) transport interurban, în condiţiile prevăzute la art. 24. 
   (2) Pe perioada concediului de odihnă, angajatorul are obligaţia de a asigura persoanei cu handicap grav un înlocuitor al asistentului personal, inclusiv în cazul în care asistentul personal este rudă până la gradul al IV-lea inclusiv a acesteia. 
   (3) În situaţia în care angajatorul nu poate asigura un înlocuitor al asistentului personal, persoanei cu handicap grav i se acordă o indemnizaţie echivalentă cu salariul net al asistentului personal sau găzduirea într-un centru de tip respiro.
	
	

	11
	12. Articolul 28 va avea următorul cuprins:

„Art.28.- Persoanele cu handicap, deţinătoare de autoturisme, precum şi persoanele care le au în îngrijire beneficiază de scutire de la plata tarifului de utilizare a reţelelor de drumuri naţionale, prevăzut în Ordonanţa Guvernului nr. 15/2002 privind introducerea tarifului de utilizare a reţelei de drumuri naţionale din România, aprobată cu modificări şi completări prin Legea nr. 424/2002, cu modificările si completările ulterioare."

	12.Articolul 28 va avea următorul cuprins:

„Art.28.- Persoanele cu handicap, deţinătoare de autoturisme adaptate handicapului precum şi persoanele care le au în îngrijire beneficiază de scutire de la plata tarifului de utilizare a reţelelor de drumuri naţionale, prevăzut în Ordonanţa Guvernului nr. 15/2002 privind introducerea unor tarife de utilizare a infrastructurii de transport rutier, aprobată cu modificări şi completări prin Legea nr. 424/2002, cu modificările si completările ulterioare."
	Pentru respectarea titlului actului normativ 

Ordonanţa Guvernului nr. 15/2002 privind introducerea unor tarife de utilizare a infrastructurii de transport rutier,


	12
	13.Alineatul (2) al articolul 34 va avea următorul cuprins:
„ (2) Monitorizarea implementării standardelor specifice de calitate este în competenţa Autorităţii Naţionale pentru Persoanele cu Handicap şi se aplică de către personalul cu atribuţii în domeniu, conform unei metodologii aprobate prin ordin al preşedintelui acesteia."

	Se elimină.

Rămâne textul legii  de bază 448/2006.

  


	A se vedea Ordinul preşedintelui ANPH nr. 651/2008 publicat în M.O. 1/05.01.2009
Textul legi de bază 448/2006

Art. 34. - (1) Serviciile sociale destinate persoanelor adulte cu handicap se află în coordonarea Autorităţii Naţionale pentru Persoanele cu Handicap. 
   (2) Monitorizarea implementării standardelor specifice de calitate şi controlul respectării lor sunt în competenţa Autorităţii Naţionale pentru Persoanele cu Handicap şi se aplică de către personalul cu atribuţii în domeniu, conform unei metodologii aprobate prin ordin al preşedintelui acesteia. 
   (3) În realizarea activităţii prevăzute la alin. (1) personalul Autorităţii Naţionale pentru Persoanele cu Handicap are acces în spaţiile care au legătură cu furnizarea de servicii sociale, la date şi informaţii legate de persoanele cu handicap beneficiare ale serviciului respectiv. 


	13
	16.
Alineatul (1) al articolului 43 va avea următorul cuprins:
„(1) Indemnizaţia lunară prevăzută la art. 42 alin. (4) si (41) este în cuantum egal cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi.”


	16.La  articolul 43, alineatul (1)va avea următorul cuprins:
„(1) Indemnizaţia lunară prevăzută la art. 42 alin. (4) si (41) este în cuantum egal cu salariul net al asistentului social cu studii medii din unităţile de asistenţă socială din sectorul bugetar, altele decât cele cu paturi.”


	Se elimină sintagama „debutant”.

Majoritatea asistenţilor personali provin din familie, aceştia renunţând la locul de muncă, o parte fiind cu studii superioare.

	14
	17. Alineatul (4) al articolului 57 va avea următorul cuprins:

„ (4) Plata prestaţiei sociale se face începând cu luna următoare depunerii cererii şi încetează cu luna următoare încetării dreptului la prestaţia socială respectivă; în cazul decesului persoanei cu handicap prestaţiile sociale aferente lunii în care a decedat se acordă moştenitorilor acesteia în baza certificatului de moştenitor , proporţional cu cota parte cuvenită fiecăruia.”
	17.  La articolului 57, alineatul (4) va avea următorul curpins:

„ (4) Plata prestaţiei sociale se face începând cu luna următoare depunerii cererii şi încetează cu luna următoare încetării dreptului la prestaţia socială respectivă; în cazul decesului persoanei cu handicap prestaţiile sociale aferente lunii în care a decedat se acordă moştenitorilor acesteia în baza certificatului de moştenitor, proporţional cu cota parte cuvenită fiecăruia, la care se adaugă ajutorul de deces.”
	În practică ajutorul de deces nu se acordă pe motiv că nu este trecut în lege.

	15
	Art. 64. – (1) Pentru a facilita accesul neîngrădit al persoanelor cu handicap la transport şi călătorie, până la 31 decembrie 2010, autorităţile administraţiei publice locale au obligaţia să ia măsuri pentru: 
(29) adaptarea tuturor mijloacelor de transport în comun aflate în circulaţie; 
   b) adaptarea tuturor staţiilor mijloacelor de transport în comun conform prevederilor legale, inclusiv marcarea prin pavaj tactil a spaţiilor de acces spre uşa de intrare în mijlocul de transport; 
   c) montarea panourilor de afişaj corespunzătoare nevoilor persoanelor cu handicap vizual şi auditiv în mijloacele de transport public; 
   d) imprimarea cu caractere mari şi în culori contrastante a rutelor şi a indicativelor mijloacelor de transport în comun. 
   (2) În termen de 6 luni de la data intrării în vigoare a prezentei legi, toţi operatorii de taxi au obligaţia să asigure cel puţin o maşină adaptată transportului persoanelor cu handicap care utilizează fotoliul rulant. 
   (3) Constituie discriminare refuzul conducătorului de taxi de a asigura transportul persoanei cu handicap şi a dispozitivului de mers. 
   (4) Până la data de 31 decembrie 2007, autorităţile administraţiei publice locale competente au obligaţia să ia măsuri pentru: 
(29) adaptarea trecerilor de pietoni de pe străzile şi drumurile publice conform prevederilor legale, inclusiv marcarea prin pavaj tactil; 
   b) montarea sistemelor de semnalizare sonoră şi vizuală la intersecţiile cu trafic intens. 
   (5) Câinele-ghid care însoţeşte persoana cu handicap grav are acces liber şi gratuit în toate locurile publice şi în mijloacele de transport. 
   (6) Până la data de 31 decembrie 2010, administratorii infrastructurii feroviare şi operatorii de transport feroviar au următoarele obligaţii: 
(29) să adapteze cel puţin un vagon şi staţiile principale de tren, pentru a permite accesul persoanelor cu handicap care utilizează fotoliul rulant; 
   b) să marcheze prin pavaj tactil contrastant căile spre peroanele de îmbarcare, ghişee sau alte utilităţi. 

	
	

	16
	19.Alineatul (3) al articolului 78   va avea următorul cuprins:

„(3) Autorităţile şi instituţiile publice, persoanele juridice, publice sau private, care nu angajează persoane cu handicap în condiţiile prevăzute la alin. (2), pot opta pentru îndeplinirea uneia dintre următoarele obligaţii:
a)să plătească lunar către bugetul de stat o sumă reprezentând 50% din salariul de bază minim brut pe ţară înmulţit cu numărul de locuri de muncă în care nu au angajat persoane cu handicap;
b)să achiziţioneze produse sau servicii realizate prin propria activitate a persoanelor cu handicap angajate în unităţile protejate autorizate, pe bază de parteneriat, în sumă echivalentă cu suma datorată la bugetul de stat în condiţiile prevăzute la lit. a).”
	19.La articolul 78, alineatul (3), litera a) se elimină.
	Alineatul (3), litera a) – redundand.

Se regăseşte în textul legii de bază.

	17
	19.Alineatul (3) al articolului 78   va avea următorul cuprins:

„(3) Autorităţile şi instituţiile publice, persoanele juridice, publice sau private, care nu angajează persoane cu handicap în condiţiile prevăzute la alin. (2), pot opta pentru îndeplinirea uneia dintre următoarele obligaţii:
a)să plătească lunar către bugetul de stat o sumă reprezentând 50% din salariul de bază minim brut pe ţară înmulţit cu numărul de locuri de muncă în care nu au angajat persoane cu handicap;
b)să achiziţioneze produse sau servicii realizate prin propria activitate a persoanelor cu handicap angajate în unităţile protejate autorizate, pe bază de parteneriat, în sumă echivalentă cu suma datorată la bugetul de stat în condiţiile prevăzute la lit. a).”
	Situatia a fost reglementata prin L207 din 2009 cu consultarea ONG-urilor sens in care se solicita eliminarea.

	20.
Alineatul (5) al articolului 78 va avea următorul cuprins:
„ (5) Monitorizarea şi controlul respectării prevederilor alineatelor (2) şi (3) se fac de către inspectorii sociali din cadrul Inspecţiei Sociale.”

	20. La articolului 78, alineatul (5)  va avea următorul cuprins:

„ (5) Monitorizarea şi controlul respectării prevederilor alineatelor (2) şi (3) se fac de către inspectorii sociali din cadrul Inspecţiei Muncii.”
	Conform asumării răspunderii guvernamentale privind restructurarea agenţiilor şi decizia Curţii Constituţionale din data de 04.11.2009

	Nu este modificat de propunerea legislativă.
	La articolul 85, alineatele (3) şi (4) vor avea următorul conţinut:

(3) „încadrarea în grad şi tip de handicap a persoanelor adulte  se face de Serviciul de evaluare complexă  şi încadrare în grad de handicap a persoanelor adulte”.

         (4) Serviciul de evaluare complexă şi încadrare în grad de handicap a persoanelor adulte se organizează şi funcţionează în structura Direcţiei Generale  de asistenţă socială şi protecţia copilului judeţene, respectiv locale ale sectoarelor Municipiului Bucureşti..


	Iniţiator: senator Câmpanu Liviu preluat de comisie.

Comisiile de evaluare pentru adulţi sunt înghiţite de serviciul de evaluare complexă).

 Dispar în acest fel cele 48 de comisii de evaluare, circa 500 de persoane din sistemul bugetar. Se înfiinţează Direcţia Generală pentru contestarea certificatelor pentru copii şi adulţi unde vor funcţiona circa 20 de persoane, în prezent fiind 10 angajaţi ca birou)

Textul legii de bază 448/2006

Art. 85. - (1) Persoanele cu handicap beneficiază de drepturile prevăzute la art. 6 pe baza încadrării în grad de handicap, în raport cu gradul de handicap. 

   (2) Încadrarea în grad şi tip de handicap a copiilor cu handicap se face de comisia pentru protecţia copilului. 

   (3) Încadrarea în grad şi tip de handicap a adulţilor cu handicap se face de comisia de evaluare a persoanelor adulte cu handicap. 

   (4) Comisiile prevăzute la alin. (2) şi (3) sunt organe de specialitate ale consiliilor judeţene, după caz, ale consiliilor locale ale sectoarelor municipiului Bucureşti. 

	22.
La articolul 85, după alinetul (5) se introduc două alineate noi,
alineatele (6) si (7), cu următorul cuprins:
„ (6) în vederea obţinerii drepturilor şi facilităţilor prevăzute la art.23 şi 24 din prezenta lege, persoanele încadrate în grad de handicap vor solicita direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti competente eliberarea unei legitimaţii unice.
(7) Modelul de legitimaţie este elaborat de către Autoritatea Naţionala pentru Persoanele cu Handicap si aprobat prin ordin al preşedintelui acesteia în termen de 60 de zile de la data intrării în vigoare a prezentei legi.”

	22. Se elimină. alin (6) şi (7) ale articolului 85 din propunerea legislativă şi se reformulează în două alineate noi cu următorul cuprins:
   Art. 85. – (1) Persoanele cu handicap beneficiază de drepturile prevăzute la art. 6 pe baza încadrării în grad de handicap, în raport cu gradul de handicap. 

11) persoanele încadrate în grad de handicap vor solicita direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti competente eliberarea unei legitimaţii;
12) modelul de legitimaţie este elaborat de către Autoritatea Naţionala pentru Persoanele cu Handicap si aprobat prin ordin al preşedintelui acesteia în termen de 60 de zile de la data intrării în vigoare a prezentei legi.”


	Pentru a se evita interpretările în practică. Mai mult persoana cu handicap nu are o legitimaţie de handicap ci de transport.

Textul legii de bază.

L448/2006

Art. 85 

 (1) persoanele cu handicap beneficiază de drepturile prevăzute la art.6 pe baza încadrării în grad de handiap în raport de gradul de handicap;

(2) încadrarea în grad şi tip de handicap a copiilor cu handicap se face de către Comisia pentru protecţia copilului;

(3) încadrarea în grad şi tip de handicap al adulţîlor cu handicap se face de Comisia de evalure a persoanelor adulte cu handicap.

(4) Comisiile prevăzute la alin (2) şi (3) sunt organe de specialitate ale consiliilor judeţene, după caz, ale consiliilor locale, ale sectoarelor municipiului Bucureşti.

	Nu este modificat de propunerea legislativă.
	La articolul 85 se introduce un nou alineat, alin. (6) cu următorul conţinut:

(6)Contestaţiile  privind încadrarea în grad de handicap pentru persoanele adulte  şi pentru copiii cu handicap se vor soluţiona de către Direcţia Generală de evaluare şi încadrare în grad de handicap ce va funcţiona în structura Autoritaţii Naţionale pentru Persoanele cu Handicap, al carui director general va fi medic de expertiză medicală sau medic de familie cu competenţă în  managementul serviciilor de sănatate.


	Contestaţiile copiilor se vor soluţiona nu în instanţă unde nu sunt complete de specialitate ci la Direcţia Generală de evaluare şi încadrare în grad de handicap.

	Nu este modificat de propunerea legislativă.
	Articolul 87, se reformulează şi va avea următorul cuprins:

(1) Serviciul de evaluare complexă şi încadrare în grad de handicap a persoanelor adulte are următoarele atribuţii principale:

a) evaluarea socială, asigurată de asistenţi sociali; 

   b) evaluarea medicală, asigurată de medici de specialitate; 

   c) evaluarea psihologică, asigurată de psihologi; 

   d) evaluarea vocaţională sau a abilităţilor profesionale, asigurată de psihopedagogi, instructori de educaţie ori pedagogi de recuperare; 

   e) evaluarea nivelului de educaţie, asigurată de psihopedagogi, instructori de educaţie sau pedagogi de recuperare; 

   f) evaluarea abilităţilor şi a nivelului de integrare socială, asigurată de psihologi, psihopedagogi, pedagogi de recuperare sau asistenţi sociali. 

   g) stabileşte încadrarea în grad de handicap şi, după caz, orientarea şcolară sau profesională a persoanei cu handicap; 

   h) stabileşte măsurile de protecţie a persoanei cu handicap, în condiţiile legii; 

   i) reevaluează periodic sau la sesizarea direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, încadrarea în grad de handicap, orientarea şcolară, profesională precum şi celelalte măsuri de protecţie a persoanelor cu handicap; 

   j) revocă sau înlocuieşte măsura de protecţie stabilită, în condiţiile legii, dacă împrejurările care au determinat stabilirea acesteia s-au modificat; 

   k) soluţionează cererile privind eliberarea atestatului de  asistent personal, şi asistent personal profesionist; 
   l) informează persoana cu handicap sau reprezentantul legal al acestuia cu privire la măsurile de protecţie stabilite; 

   m) promovează drepturile persoanelor cu handicap în toate activităţile pe care le întreprinde. 

   (2) Serviciul de evaluare complexă şi încadrare în grad de handicap a persoanei adulte îndeplineşte orice alte atribuţii prevăzute de lege. 

   (3) Organizarea şi metodologia de funcţionare a Serviciului de evaluare complexă şi încadrare în grad de handicap a persoanelor adulte se reglementează prin Hotărâre a Guvernului. 


	Atribuţiile comisiilor de evaluare sunt preluate de Serviciu de evaluare complexă şi încadrare în grad de handicap a persoanelor adulte care evaluează şi încadrează persoana cu handicap adult din cadrul. Serviciul funcţionează în cadrul Direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti.) – În acest fel se elimină birocraţia.

	Nu este modificat de propunerea legislativă.
	Articolul 88, se reformulează şi va avea următorul cuprins:

Art. 88  

    Se vor emite certificate de încadrare în grad de handicap permanent pentru persoanele adulte la  care handicapul a fost dobândit congenital sau apărut în urma unor boli rare sau boli psihice, ireversibile, afecţiuni neurologice cu deficit locomotor şi amputări de membre (dobândite sau congenitale), stabilite conform normelor metodologice de aplicare.


	Potrivit art. 88 din legea nr. 448/2006 ,

 Art. 88. - În vederea exercitării atribuţiilor ce revin comisiei de evaluare, se înfiinţează serviciul de evaluare complexă a persoanelor adulte cu handicap, în cadrul direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti.

Conform art. 21 din HG nr. 1437/2004 privind organizarea şi metodologia de funcţionare a comisiei pentru protecţia copilului,

Serviciul de evaluare complexă funcţionează tot în cadrul DGASPC, existând astfel o aliniere a celor două sisteme: copii-adulţ’i.  

Evaluarea cade în sarcina Serviciilor de evaluare complexă, iar încadrarea în grad de handicap este atribuţia comisiei pentru protecţia copilului, respectiv a comisiei de evaluare a persoanelor adulte cu handicap.

Textul legii de bază 448/2006
Art.88 In vederea exercitării atribuţiilor ce revin comisiei de evaluare, se înfiinţează serviciul de evaluare complexă a persoanelor adulte cu handicap, în cadrul direcţiilor generale de asistentă socială şi protecţia copilului judetene, respectiv locale a sectoarelor municipiului Bucuresti.

	24.
La articolul 94, după alineatul (3) se introduc două alienate noi,
alineatele (31) si (32) cu următorul cuprins:
„ (3’)Valoarea maxima a contribuiei lunare de întreţinere nu poate depasi 60% din cuantumul veniturilor persoanelor cu handicap asistate.
(32) Diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor cu handicap asistate in centrele rezidenţiale pentru personae cu handicap, dacă realizează venit lunar, pe membru de familie, în cuantum mai mare decât salariul de bază minim brut pe ţară garantat în plată.” 
	Se elimină. 


	Întrucât modalitatea de calcul va fi stabilită potrivit alineatului de mai sus prin ordin al preşedintelui ANPH.

	Nu este modificat de propunerea legislativă.
	Articolul 98, se reformulează şi va avea următorul cuprins:

Art.98 – Asociaţia nevăzătorilor din România, Asociaţia invalizilor de război nevăzatori din România, Asociaţia Naţională a surzilor din România, Liga Naţională a organizaţiilor cu personal handicapat din Cooperaţia mestesugarească, Consiliul Naţional al Dizabilităţii din România, şi orice altă organizaţie neguvernamentală cu activitate în domeniul   dizabilităţii cu reprezentare naţională sau judeţeană pot primi în condiţiile legii, subvenţii de la bugetul de stat prin bugetul autorităţîi naţionale pentru persoanele cu handicap, exclusive în completarea veniturilor proprii.
	Consiliul Naţional al Dizabilităţii din România s-a înfiinţat în  anul 2004 fiind cerinţă europeană şi în el se regăsesc toate ONG –urile enunţate în articolul 98. Sunt şi alte ONG –uri în domeniu înfiinţate după anul 2000 foarte valoroase.

Textul legii de bază 448/2006
Art.98 – Asociaţia nevăzătorilor din România, Asociaţia invalizilor de război nevăzatori din România, Asociaţia Naţională a surzilor din România, Liga Naţională a organizaţiilor cu personal handicapat din Cooperaţia mestesugarească, Consiliul Naţional al Dizabilităţii din România pot primi, în condiţiile legii, subvenţii de la bugetul de stat prin bugetul autorităţîi naţionale pentru persoanele cu handicap, exclusive în completarea veniturilor proprii.

	26. Alineatele (1), (2) şi (3) ale articolul 100 vor avea următorul
cuprins:
„ (1) Următoarele fapte constituie contravenţii şi se sancţionează după cum urmează:
a)nerespectarea implementării standardelor de calitate, cât şi nerespectarea dispoziţiilor art.34 alin (3) şi art. 82, cu amendă de la 3.000 lei la 9.000 lei;
b)nerespectarea dispoziţiilor art. 15 alin. (1), art. 18—20, art. 21 alin. (3) si (4), art. 22, art. 23 alin. (1) şi (2), art. 24, 30, 31, art. 40 alin. (1), art. 51 alin. (4), art. 55 alin. (1), art. 62—68, art. 69 alin. (1), art. 70—71 alin. (3), art. 78 şi 82, cu amendă de la 3.000 lei la 9.000 lei;
c) parcarea altor mijloace de transport pe locurile de parcare adaptate, rezervate şi semnalizate prin semn internaţional pentru persoane cu handicap, cu amendă de la 200 lei la 1.000 lei şi ridicarea mijlocului de transport de pe locul de parcare respectiv;
d)eliberarea de certificate de încadrare în grad de handicap cu încălcarea criteriilor prevăzute la art. 85 alin. (5), cu amendă de la 500 lei la 1.000 lei.
(2)Constatarea contravenţiilor şi aplicarea amenzilor contravenţionale prevăzute la alin. (1) lit. a) si d) se fac de către personalul Autorităţii Naţionale pentru Persoanele cu Handicap.
(3) Constatarea contravenţiilor şi aplicarea amenzilor contravenţionale prevăzute la alin. (1) lit. b) se fac de către inspectorii sociali ai Inspecţiei Sociale.”


	La articolului 98, se introduce un nou alineat, alin.  (21) care va avea următorul cuprins:

(21) „Constatarea contravenţiilor şi aplicarea amenzilor contravenţionale prevăzute la alineatul (1) lit.c) se fac de către agenţii de circulaţie”.
	Parcarea pe locurile rezervate de către alte autoturisme trebuie constatată de agenţii de circulaţie pentru a aplica sancţiuni.



	27
	Art. II – Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.l din 3 ianuarie 2008, cu modificările si completările ulterioare, precum si cu modificările si completările aduse prin prezenta lege se va republica, dandu-se articolelor o nouă numerotare.
Această lege a fost adoptată de Parlamentul României, cu respectarea prevederilor articolului 75 şi ale articolului 76 alineatul (2) din Constituţia României, republicată.
	Articolul II se reformulează având următorul conţinut:

Art. II – Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr.l din 3 ianuarie 2008, cu modificările si completările ulterioare, precum si cu modificările si completările aduse prin prezenta lege se va republica, dandu-se articolelor o nouă numerotare.

Pe data intrării în vigoare a prezentei legi se abrogă orice dispoziţie contrară. 

Această lege a fost adoptată de Parlamentul României, cu respectarea prevederilor articolului 75 şi ale articolului 76 alineatul (2) din Constituţia României, republicată.
	Este necesară completarea deoarece în prezent legea 272/2004 privind protectia si promovarea drepturilor copilului reglementează şi capitolul “contestarea certificatelor în grad de handicap al copiilor”.

